Ancheta a fost deschisă la finalul anului 2012, la sesizarea ANI.

Inspectorii de integritate ceruseră Parchetului să îl cerceteze pe Klaus Iohannis după ce au constatat că, în 2010, în timp ce ocupa funcţia de primar al municipiului Sibiu, a semnat un contract cu SC Tipografia Honterus SRL, deţinută de Forumul Democrat al Germanilor, al cărui preşedinte era.

Klaus Iohannis a fost audiat în această cauză, potrivit propriilor declaraţii date în februarie.

Procurorii au clasat cauza, după ce au ajuns la concluzia că nu există toate elementele constitutive ale presupusei infracţiuni de conflict de interese sesizate de ANI.

Rezoluţia de clasare poate fi contestată în instanţă de persoane interesate în acest sens.